**STATEMENT IFSW EUROPE – PODRŠKA SOCIJALNIM RADNICIMA U REPUBLICI HRVATSKOJ**

Međunarodna federacija socijalnih radnika podržava predstavnike naše članice, Hrvatsku udrugu socijalnih radnika i Hrvatsku komoru socijalnih radnika u nastojanju da utječu na donositelje odluka u poduzimanju odgovarajućih mjera za zaštitu prava i interesa socijalnih radnika te korisnika usluga socijalnog rada.

Zakonska regulacija profesije je temelj naše profesionalne odgovornosti kao socijalnih radnika, stoga IFSW Europe poziva sve relevantne donositelje odluka u Republici Hrvatskoj da pruže potporu profesionalnim tijelima socijalnih radnika u njihovim nastojanjima da se uspostavi sistem koji osigurava da svi socijalni radnici imaju potrebna znanja i vještine za stručnu pomoć i podršku ljudima u vrijeme krize, zaštitu djece i drugih osjetljivih skupina odraslih od zlouporabe, odnosno da im pruže kvalitetnu socijalnu uslugu.

Razumijemo da su naše kolege u Hrvatskoj ozbiljno zabrinute nad diskriminacijom socijalnih radnika zaposlenih u zdravstvu, gdje socijalni radnici dobivaju manje plaće od ostalih stručnjaka humanističkog usmjerenja (psiholozi, socijalni pedagozi, rehabilitatori), a koji imaju istu razinu obrazovanja, kompetencija i istu razinu odgovornosti.

Također, socijalni radnici zaposleni u Centrima za socijalnu skrb osjećaju se ugroženim i onemogućenim u obavljanju svakodnevnih poslova, jer umjesto reformiranog i decentraliziranog sustava socijalne skrbi svakodnevno im se nameću dodatne obveze, odgovornosti, novi poslovi i visoki normativi, što povećava vjerojatnost od profesionalne pogreške i donošenja neetičkih odluka, odnosno socijalne radnike se stavlja u položaj da nisu u mogućnosti postupati sukladno svom Etičkom kodeksu i štititi ljudska prava.

IFSW Europe podržava profesionalne organizacije socijalnih radnika u Republici Hrvatskoj u njihovim nastojanjima da utječu na donositelje odluka kako bi se eliminirale sve prepreke za uspješnu (re)organizaciju i pružile kvalitetne profesionalne usluge socijalnog rada u skladu sa zakonom.